তারপর তিনি মোহন মিয়াকে বললেন কর্মীদের একটি লিস্ট দিতে। এ লিস্টে আমার সাথে শফিকুল ইসলাম, শফিকুর রহমান, মুজিবর রহমান, আবু সালেক, সুলতান হোসেন খান, আলাউদ্দিন আহমদ, আফজাল হোসেন, আতাউল হক খান, কাজী আওলাদ হোসেনের নাম ছিল। হামিদুল হক চৌধুরী তখন অর্থমন্ত্রী। নাজিমুদ্দীন তাঁকে ডেকে আমাদের কয়েকজনের চাকুরির ব্যবস্থা করে দিতে বলেন। আমাদের চাকুরী হয়ে যায়। পরদিন দৈনিক আজাদে বড় হেডিংয়ে লেখা হয় “কওমের খেদমতের এনাম স্বরূপ উচ্চ বেতনের গেজেটেড চাকরী”।